CELEX: 
Language: sk
Date: 2018-02-26 00:00:00
Title: NARIADENIE KOMISIE (EÚ) …/… ktorým sa mení nariadenie (ES) č. 1881/2006, pokiaľ ide o maximálne hodnoty obsahu glycidylesterov mastných kyselín v rastlinných olejoch a tukoch, počiatočnej dojčenskej výžive, následnej dojčenskej výžive a v potravinách na osobitné lekárske účely určených pre dojčatá a malé deti

NARIADENIE KOMISIE (EÚ) …/…
            
            
               z 26. 2. 2018,
            
            
               ktorým sa mení nariadenie (ES) č. 1881/2006, pokiaľ ide o maximálne hodnoty obsahu glycidylesterov mastných kyselín v rastlinných olejoch a tukoch, počiatočnej dojčenskej výžive, následnej dojčenskej výžive a v potravinách na osobitné lekárske účely určených pre dojčatá a malé deti
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Rady (EHS) č. 315/93 z 8. februára 1993, ktorým sa stanovujú postupy Spoločenstva u kontaminujúcich látok v potravinách
                  1
               , a najmä na jeho článok 2 ods. 3,
            
            
               keďže:
            
            
               (1)Nariadením Komisie (ES) č. 1881/2006
                  2
                sa stanovujú maximálne hodnoty obsahu niektorých kontaminantov v potravinách.
            
            
               (2)V máji roku 2016 Vedecká skupina pre kontaminanty v potravinovom reťazci (ďalej len „skupina CONTAM“) Európskeho úradu pre bezpečnosť potravín (ďalej len „úrad“) prijala vedecké stanovisko k rizikám pre zdravie ľudí, ktoré predstavuje výskyt 3-monochlórpropándiolu a 2-monochlórpropándiolu (MCPD) a ich esterov mastných kyselín a glycidylesterov mastných kyselín v potravinách
                  3
               .
            
            
               (3)Vzhľadom na aktualizované usmernenia svojho Vedeckého výboru pre používanie prístupu porovnávacej dávky pri posudzovaní rizika
                  4
                sa dozorný úrad rozhodol znovu otvoriť posúdenie 3-MCPD a jeho esterov mastných kyselín na základe podrobnej analýzy rozdielov v stanoviskách, pokiaľ ide o kontaminant, medzi Spoločným výbor expertov FAO/WHO pre prídavné látky
                  5
                v potravinách a úradom. Preto je pred prijímaním náležitých regulačných opatrení vhodné počkať na výsledok posúdenia 3-MCPD a jeho esterov mastných kyselín.
            
            
               (4)Glycidylestery mastných kyselín sú kontaminanty v potravinách, ktoré sa v najvyššej miere vyskytujú v raﬁnovaných rastlinných olejoch a tukoch. Glycidylestery mastných kyselín sú v gastrointestinálnom trakte hydrolyzované na glycidol.
            
            
               (5)Úrad dospel k záveru, že glycidol je genotoxická a karcinogénna zlúčenina. Vzhľadom na genotoxický a karcinogénny potenciál glycidolu úrad uplatnil prístup rozpätia expozície. Z expozičných scenárov pre dojčatá, batoľatá a iné deti vyplýva rozpätie expozície v rozmedzí od 12 800 do 4 900 a pre dojčatá, ktoré dostávajú len dojčenskú výživu, vyplýva rozpätie expozície približne 5 500 až 2 100. Úrad usúdil, že rozpätie expozície nižšie ako 25 000 je rizikom pre zdravie. Preto je vhodné stanoviť maximálne hodnoty obsahu glycidylesterov mastných kyselín v rastlinných olejoch a tukoch umiestňovaných na trh pre konečného spotrebiteľa alebo na použitie ako zložky potravín. Z dôvodu zdravotného rizika pre dojčatá, batoľatá a malé deti je vhodné stanoviť prísnejšie maximálne hodnoty obsahu pre rastlinné oleje a tuky, ktoré sú určené na výrobu detských potravín a potravín spracovaných na báze obilnín pre dojčatá a malé deti.
            
            
               (6)S cieľom vylúčiť akékoľvek možné zdravotné riziká, pokiaľ ide o dojčatá, batoľatá a malé deti, najmä s ohľadom na možnú expozíciu glycidylesterom mastných kyselín v prípade dojčiat kŕmených výlučne počiatočnou dojčenskou výživou, je vhodné stanoviť osobitnú maximálnu hodnotu obsahu pre počiatočnú dojčenskú výživu, následnú dojčenskú výživu a potraviny na osobitné lekárske účely určené pre dojčatá a malé deti. Napriek tomu je potrebné ďalej znížiť prítomnosť glycidylesterov mastných kyselín v počiatočnej dojčenskej výžive, následnej dojčenskej výžive a v potravinách na osobitné lekárske účely určených pre dojčatá a malé deti, a preto je potrebné maximálne hodnoty obsahu preskúmať hneď ako bude k dispozícii spoľahlivá analytická metóda, aby bolo možné analyzovať prísnejšie hodnoty obsahu s cieľom zaistiť ich účinné presadzovanie.
            
            
               (7)Prevádzkovateľom potravinárskych podnikov by sa malo poskytnúť dosť času na prispôsobenie svojich výrobných postupov.
            
            
               (8)Nariadenie (ES) č. 1881/2006 by sa preto malo zodpovedajúcim spôsobom zmeniť.
            
            
               (9)Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
            
               PRIJALA TOTO NARIADENIE:
            
            
               Článok 1
            
         
         
            
               Príloha k nariadeniu (ES) č. 1881/2006 sa mení v súlade s prílohou k tomuto nariadeniu.
            
            
               Článok 2
            
            
               Potraviny uvedené v prílohe k tomuto nariadeniu, ktoré boli zákonne umiestnené na trh pred nadobudnutím účinnosti tohto nariadenia, môžu zostať na trhu až do [OPOCE please insert precise date – this is 6 months after the date of entry into force of this Regulation].
            
            
               Článok 3
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 26. 2. 2018
            
            
               
                     Za Komisiu
               
               
                     predseda
                     Jean-Claude JUNCKER
               
               
            
         
         
            
                  
                     (1)
                  
                        Ú. v. ES L 37, 13.2.1993, s. 1.
               
               
                  
                     (2)
                  
                        Nariadenie Komisie (ES) č. 1881/2006 z 19. decembra 2006, ktorým sa ustanovujú maximálne hodnoty obsahu niektorých kontaminantov v potravinách (Ú. v. EÚ L 364, 20.12.2006, s. 5).
               
               
                  
                     (3)
                  
                        Vedecké stanovisko k rizikám pre zdravie ľudí, ktoré predstavuje výskyt 3-monochlórpropándiolu a 2-monochlórpropándiolu (MCPD) a ich esterov mastných kyselín a glycidylesterov mastných kyselín v potravinách. Vestník EFSA (EFSA Journal) (2016) 14(5): 4426, 159 s. doi:10.2903/j.efsa.2016.4426.
               
               
                  
                     (4)
                  
                        Zápisnica z 82. plenárneho zasadnutia vedeckého výboru, ktoré sa konalo 13. – 14. februára 2017. Je k dispozícii na https://www.efsa.europa.eu/sites/default/files/event/170213-m.pdf.
               
               
                  
                     (5)
                  
                        Spoločný výbor expertov FAO/WHO pre prídavné látky, 83. zasadnutie, Rím, 8. – 17. novembra 2016, zhrnutie a závery. Je k dispozícii na 
                  http://www.fao.org/3/a-bq821e.pdf
                  .
               
            
      
    ---documentbreak--- 
      
         
         
            
               PRÍLOHA
            
            
               V prílohe k nariadeniu (ES) č. 1881/2006 sa oddiel 4: 3-monochlóropropán-1,2-diol (3-MCPD) nahrádza takto:
            
            
               „Oddiel 4: 3-monochlórpropándiol (3-MCPD) a glycidylestery mastných kyselín
            
            
                     
                        Potraviny (1)
                     
                  
                  
                     
                  
               
                     
                        4.1.
                     
                  
                  
                     
                        3-monochlórpropándiol (3-MCPD) 
                     
                  
                  
                     
                        Maximálne hodnoty obsahu
                           (µg/kg)
                     
                  
               
                     
                        4.1.1.
                     
                  
                  
                     
                        Hydrolyzovaná rastlinná bielkovina (30)
                     
                  
                  
                     
                        20
                     
                  
               
                     
                        4.1.2.
                     
                  
                  
                     
                        Sójová omáčka (30)
                     
                  
                  
                     
                        20
                     
                  
               
                     
                        4.2.
                     
                  
                  
                     
                        Glycidylestery mastných kyselín vyjadrené ako glycidol 
                     
                  
                  
                     
                  
               
                     
                        4.2.1.
                     
                  
                  
                     
                        Rastlinné oleje a tuky umiestňované na trh pre konečného spotrebiteľa alebo na použitie ako zložky potravín s výnimkou potravín uvedených v bode 4.2.2 
                     
                  
                  
                     
                        1 000
                     
                  
               
                     
                        4.2.2.
                     
                  
                  
                     
                        Rastlinné oleje a tuky, ktoré sú určené na výrobu detských potravín a potravín spracovaných na báze obilnín pre dojčatá a malé deti (3) 
                     
                  
                  
                     
                        500
                     
                  
               
                     
                        4.2.3.
                     
                  
                  
                     
                        Počiatočná dojčenská výživa, následná dojčenská výživa a potraviny na osobitné lekárske účely určené pre dojčatá a malé deti (vo forme prášku) (3) (29) 
                     
                  
                  
                     
                        75 do 30. 6. 2019
                     
                     
                        50 od 1. 7. 2019 
                     
                  
               
                     
                        4.2.4.
                     
                  
                  
                     
                        Počiatočná dojčenská výživa, následná dojčenská výživa a potraviny na osobitné lekárske účely určené pre dojčatá a malé deti (v tekutej forme) (3) (29)
                     
                  
                  
                     
                        10,0 do 30. 6. 2019
                     
                     
                        6,0 od 1. 7. 2019“